Kūkles (latvīšu: kokles) aba kūkle (kokle) irā vacs latvīšu steigu mūzikys instruments ar radneigim instrumentim Baļtejis jiuras dīnavydaustrumu apleicīnē — lītaunīku kankliem (kanklės), igauņu kanneli (kannel), lībīšu kāndlu, sūmu kanteli (kantel) i krīvu gusļim (гу́сли). Kūklem irā diveji veidi — Latgolys aba „lelās” kūkles ar 7—11 steiguom (vysbīžuok 9) i „spuornu” — kūklys korpusa pagarinūjomu piec tapeņu linejis — i Kūrzemys aba „mozās” kūkles ar 5—7 steiguom.